محمد عزيز لحبابي

محمد عزيز لحبابي (مزيود ف 25 دجنبر 1922 ف فاس، توفى ف 23 غشت 1993 ف الرباط) هوّ فيلسوف، موتقاف، كاتب روائي و شاعر مغريبي لي كان كيكتب ب لعربية و لفرانساوية. لأعمال ديالو كيتّاسمو ب نضرة إنسانية، و كيركّزو على لأهمية ديال لحوار و لكلية.

ف 1987، كان أول كاتب ناطق ب لعربية كيترشح ل جايزة نوبل د لأداب وخا ف اللخر ماتّعطاتش ليه و خداها لأديب الروسي يوزيف بروضسكي. ربحها عام من بعد لكاتب لمصري نجيب محفوظ. عندو بزاف د لأعمال ف لفلسفة و لأداب (قصايد و روايات)، لي تطرجمات ل شلّا لوغات.

 حياتو 
هوّ لحفيد ديال عتمان لحبابي لي كان ؤستاد ف جامعة لقرويين، و ولد خت لفقيه و لمقاوم لمغريبي محمد بلعربي لعلوي. لفاميلة ديالو كانت مرفّحة و عطاتو فرصة باش ياخد تعليم مزيان.

بعدما خدا لباك ديالو ف لمغريب، مشا ل فرانسا و خدا ديپلوم ف لمدراسة لوطنية د اللوغات الشرقية لحية، و ديپلوم د الدراسات لعليا. دار الدوكتورا ديالو ف الصوربون تحت لإشراف ديال لفيلسوف لفرانساوي پيير ماكسيم شول. التيز د الدوكتورا تنشرات من بعد على جوج ݣزوات: من لوجود ل الشخص De l'être à la personne (1954) و لحرية ؤلا التحرير Liberté ou libération (1956).

كان باحت معاون ف لمركز لوطني د لأبحات لعلمية Centre national de la recherche scientifique مابين 1953 و 1959. ولّا من بعد ؤستاد د لفلسفة ف جامعة محمد لخامس ف الرباط. تعيّن دوايان ف نفس الجامعة ف 1961 و دوايان شرفي ف 1969. و قرّا تا ف جامعة لجزاير. ولّا من بعد مستشار علمي و مدير د لأبحات ف لمغريب ف 1974. أسّس مجلة آفاق، و إتحاد لكتّاب لعربوفونيين ف لمغرب لكبير. كان عضو ف لأكاديمية د لمملكة، و لأكاديمية لمتوسطية د لحوار ف الطاليان، و د لأكاديمية الدولية د لفلسفة و لفن ف سويسرا. ف 11 أبريل 1980، تّنتاخب عضو ف لأكاديمية د لعولوم مور لبحر Académie des sciences d'outre-mer.

 التصورات لفلسفية 
حاول لحبابي باش يخلق فلسفة مبنية على لإنسانية لإسلامية، و تبازى على ميطودولوجيا شخصانية متأتّرة ب لأفكار ديال هينري بيرݣصون و إمانويل مونيي. على الساس ديال لقرآن و الترات لإسلامي، حاول محمد لحبابي باش يحلل لمفاهيم ديال لإستقلالية د لفرد، لوعي الداتي، و لمسؤولية. بشكل عام، لحبابي بغا باش يزاوج مابين لفكر لإنساني لغربي و لفكر لعربي لإسلامي.

 جوايز و توشيحات 

 عضو ف أكاديمية لمملكة لمغريبية.
 مرشح ل جايزة نوبل د لأداب (1987)

 أعمال 

 مقالات 

 "مفكرو الإسلام" (1945)
 De l'être à la personne : essai de personnalisme réaliste (1954)
 Liberté ou libération ? à partir des libertés bergsoniennes (1956)
 Du clos à l'ouvert : vingt propos sur les cultures nationales et la civilisation humaine (1961)
 Le personnalisme musulman (1964)
 Ibn Khaldûn : présentation, choix de textes, bibliographie (1968)
 L'économie marocaine : notions essentielles  (1977)
 المعين. قاموس الفلسفة والعلوم الإنسانية، فرنسية-إنجليزية-العربية (1978)
 Le Monde de demain : le Tiers monde accuse (1980)
 بن خلدون: معاصرنا  (1987)
 La crise des valeurs (1987)
 Prospective et demainisme (1988)

 روايات 

 جيل الظمأ (جيل لعطش) (1967)
 Espoir vagabond : roman maghrébin (1972)
 "إكسير الحياة" (1974). رواية خيال علمي.
 Le Passé enterré (1987)

 مجموعة قصصية 

 Morsure sur le fer (1979)

 قصايد 

 Les Chants d'espérance (1952)
 Misères et lumières (1958)
 Douleurs rythmées (1974)
 Ivre d'innocence (1980)
 Ma voix à la recherche de sa voie (1980)
 Espérance malgré la mort (1988)
 Faces et préfaces (1991)
 Adil (1994)

 مصادر 

تصنيف:ناس توفاو ف الرباط
تصنيف:ناس تزادو ف فاس
تصنيف:زيادة 1922
تصنيف:وفيات 1993
تصنيف:فيلسوف مغريبي
تصنيف:كتاتبيا مغاربا د لقرن 20
تصنيف:مقالات فيها مصدر و 3000 بايت